Alapítványi hírek | Honvédkórházért Közhasznú Alapítvány
VÉDŐESZKÖZÖK A KARDIOLÓGIÁNAK
A koronavírus járvány elleni védelemhez céltámogatásként 107 pár sav- és lúgálló munkavédelmi szempontból minősített PVC csizmát és 120 darab karcmentes, erősített víztiszta lencséjű védőszemüveget kapott az MH EK-Honvédkórház Kardiológiai osztálya. A közel félmillió forint értékű adományt a Flovestor Kft. ajánlotta fel az osztályon folyó áldozatos munka elismerése okán.
Tovább (VÉDŐESZKÖZÖK A KARDIOLÓGIÁNAK)
Három magánszemély pénzadományából vásárolt alapítványunk – a Honvédkórház szakmai vezetőinek kérésére – 6 db érintésmentes homlok-hőmérőt. A koronavírus járvány elleni védekezés egyik fontos eszköze (a potenciális fertőzöttek kiszűréséhez) a hőmérséklet mérése, amely hagyományos lázmérő alkalmazását kizárja a további fertőzés érdekében. Kocsis László nyugállományú alezredes, Tóth Anita és Fehérvári-Lovász Erzsébet segítő felajánlásai biztosították a fedezetet a sürgős beszerzéshez.
Tovább (LÁZMÉRŐ)
A koronavírus fertőzés elleni védekezés egyik fontos eszközét kapta adományként alapítványunkon keresztül a Honvédkórház. A 100 db 3D nyomtatóval készült pajzs anyaga plexi, fejpántja állítható méretű, amely jól illeszkedik a fej kerületéhez. A 300 ezer forint értékű adományt az Alza.hu Kft. ajánlotta fel a kórház dolgozói védelmére.
Tovább (ARCVÉDŐ PAJZS)
MATRACOK AZ ONKOLÓGIÁNAK
Céladományként 20 db csodálatos, hófehér kórházi ágymatracot kapott alapítványunkon keresztül az MH EK-Honvédkórház Onkológiai osztálya. A matracok REACH tanúsítvánnyal rendelkeznek, lezipzározható műbőr huzatuk a nővérek munkáját és a fertőtlenítést is megkönnyíti. Az adomány értéke közel 450 ezer forint.
Tovább (MATRACOK AZ ONKOLÓGIÁNAK)
Feliratkozás a következőre: Alapítványi hírek